Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: 41/1993. (VI. 30.) AB határozat megállapításait. [Abban a
Paragraph Index: 1225

3. A jelen esetben vizsgált Ogyh1. a 41/1993. (VI. 30.) AB határozatban vizsgált OGY elvi állásfoglaláshoz hasonlóan olyan, formailag állami irányítás egyéb jogi eszközének minõsülõ norma, amely az Országgyûlés szervezetén és irányítási jogkörén kívülálló jogalanyokra tartalmaz kötelezõ magatartási szabályokat, és bizonyos alanyi körben kibõvíti az Etv.-ben intézményesített vizsgálatot. Ezen túl az Ogyh1. a vizsgálati eljárás szabályainak és az annak során igénybe vehetõ eszközöknek a meghatározását a vizsgálóbizottság jogkörébe utalta, anélkül, hogy meglennének az állampolgárok alapvetõ jogait érintõ eljárás olyan törvényi garanciái, amelyek keretek közé szorítanák az eljáró bizottság tevékenységét. Az Alkotmánybíróság hangsúlyozza, hogy az Országgyûlés széles mérlegelési szabadsággal rendelkezik a tekintetben, hogy milyen ügyek bizottsági vizsgálatát rendeli el ideiglenes bizottság létrehozásával. Emellett az állandó országgyûlési bizottságok is széles mérlegelési szabadsággal rendelkeznek a tekintetben, hogy feladatkörükkel összefüggésben milyen vizsgálatokat folytatnak. Mindez következik az Alkotmánynak a parlamenti ellenõrzést és a közügyek megvitatását biztosító 21. § (2) bekezdésébõl. Az Alkotmány 2. § (1) bekezdése és 8. § (2) bekezdése ugyanakkor megköveteli, hogy törvény állapítsa meg az Országgyûlésnek a saját magán, a saját szervein és az általa irányított szerveken kívüli körre kiterjedõ vizsgálatokat folytató bizottságaira vonatkozó általános szabályokat. Az Alkotmány 2. § (1) bekezdésébõl és 8. § (2) bekezdésébõl az is következik, hogy az ilyen vizsgálatokat folytató bizottságok felállításakor, illetve már létezõ bizottságok ilyen vizsgálatokra való felhatalmazásakor minden tekintetben érvényesülniük kell az általános törvényi rendelkezéseknek. Ahhoz, hogy az Országgyûlés határozattal az Országgyûlésen, annak szervein, továbbá az általa irányított szerveken kívüli személyekre és szervezetekre vonatkozó vizsgálatot végzõ bizottság felállításáról rendelkezzen, illetve bizottságot ilyen vizsgálati feladattal ellásson, törvényi garanciák kellenek. [Az Alkotmánybíróság megjegyzi: a jelen határozat nem zárja ki, hogy Országgyûlés a mulasztásban megnyilvánuló alkotmányellenességet megszüntetõ törvény hatálybalépéséig vizsgálatokat folytató bizottságokat hozzon létre, illetve, hogy a már létrehozott bizottságok folytassák tevékenységüket. Az Alkotmánybíróság határozatából az következik, hogy a mulasztásban megnyilvánuló alkotmányellenesség fennállása alatt is tiszteletben kell tartani a jelen határozatban számba vett alkotmányossági szempontokat, így például az országgyûlési bizottságok vizsgálatainak (meghallgatásoknak, adatkezeléseknek stb.) — a törvényi garanciák megalkotásáig — az érintett személyek önkéntes együttmûködésén kell alapulniuk.] Mindezek alapján az Alkotmánybíróság arra a következtetésre jutott, hogy az Ogyh1. ellentétes az Alkotmány 2. §

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes